Αγία Τριάδα Σούρπης Μαγνησίας

Για το συνώνυμο οικισμό στο νομό Μαγνησίας δείτε το λήμμα: Αγία Τριάδα ΜηλεώνΓια οικισμούς της Ελλάδας με το ίδιο όνομα δείτε: Αγία Τριάδα (αποσαφήνιση) Η Αγία Τριάδα είναι χωριό και έδρα ομώνυμης τοπικής κοινότητας, της δημοτικής ενότητας Σούρπης, του δήμου Αλμυρού, της περιφερειακής ενότητας (τέως νομού) Μαγνησίας, στην περιφέρεια Θεσσαλίας, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Αλμυρού του νομού Μαγνησίας, στο γεωγραφικό διαμέρισμα Θεσσαλίας. Μέχρι το 1905 ονομαζόταν Καλύβια. Στην ομώνυμη τοπική κοινότητα ανήκει και ο οικισμός Μονής Κοιμήσεως Θεοτόκου Ξενίας.

 Η Αγία Τριάδα είναι πεδινός οικισμός στο νότιο τμήμα του νομού Μαγνησίας, 2 χλμ. βορειοανατολικά της Εθνικής Οδού Αθηνών-Θεσσαλονίκης (ΕΟ1). Η τοπική κοινότητα είναι χαρακτηρισμένη ως αγροτικός πεδινός οικισμός με έκταση 23,658 χμ² (2011), σε μέσο σταθμικό υψόμετρο 20. Απέχει 52 χλμ. περίπου Ν. ΝΔ. του Βόλου. (σε παρένθεση ο πληθυσμός της τοπικής κοινότητας) Ως Καλύβια Ο οικισμός αναγνωρίστηκε το 1883 και ανήκε στον τότε νομό Λαρίσης. Το 1905 μετονομάστηκε σε Αγία Τριάδα και υπήχθη στον νομό Μαγνησίας. Ως Αγία Τριάδα Το 1912 πέρασε ξανά στον νομό Λαρίσης και ορίστηκε έδρα της κοινότητας Αγίας Τριάδας. Το 1942 υπήχθη ξανά στον νομό Μαγνησίας Με το ΦΕΚ 244Α - 04/12/1997 ο οικισμός αποσπάστηκε από την κοινότητα Αγίας Τριάδος και προσαρτήθηκε στνο δήμο Σούρπης Με το ΦΕΚ 87Α - 07/06/2010 ο οικισμός αποσπάστηκε από τον δήμο Σούρπης και προσαρτήθηκε στον δήμο Αλμυρού(Πηγή: ) Ο οικισμός αρχικά ονομάζονταν Καλύβια και είχε δημιουργηθεί από κατοίκους της διπλανής Σούρπης γύρω στο 1863. Ήσαν απελπισμένοι κάτοικοι που είχαν περάσει τα ελληνοτουρκικά σύνορα, πέραν του χειμάρρου Σαλαμπριά ή Σουρπιώτικου και δημιούργησαν τον πρόχειρο οικισμό τους, για να μπορούν να καλλιεργούν τα χωράφια τους, που ανήκαν από το 1832 στη τουρκική επικράτεια. Το 1876 οι Τούρκοι και ο Καιμακάμης του Αλμυρού προσπάθησαν ανεπιτυχώς να εγκαταστήσουν εποίκους Μουσουλμάνους (150 οικογένειες Κιρκασίων). Ωστόσο, τον Μάιο του 1878, σε αντίποινα για την Θεσσαλική επανάσταση, οι Τούρκοι επιτέθηκαν στο χωριό και σε γειτονικά παραμεθόρια χωριά, καταστρέφοντας τον ναό στο κέντρο του χωριού. Το 1891, ο Νικόλαος Γιαννόπουλος, ιδρυτής της Φιλαρχαίου Αλμυρού, καταγράφει στα «Φθιωτικά» του την κατάσταση στο εξαθλιωμένο χωριό: «250 κάτοικοι, όλοι χριστιανοί και από τις λεηλασίες του 1878, που είχαν δημιουργήσει πολλά προβλήματα που παρέμειναν για πολλά χρόνια, τα σπίτια ήταν καμένα και οι κάτοικοι ζούσαν σε ξύλινες σκηνές, εκτός από λίγους». Ο ναός της Αγίας Τριάδας που το ιστορικό του διακρίνεται σε δύο περιόδους: στον πρώτο ναό που κτίσθηκε το 1876 -1878 επί Τουρκοκρατίας και γκρεμίσθηκε 90 χρόνια μετά, το 1966-70 και στον δεύτερο ναό στη σημερινή του θέση στη πλατεία του χωριού, που ανεγέρθηκε το 1972, δίπλα από τον παλαιό ναό. Η παλαιότερη εικόνα που διατηρείται στο σημερινό ναό είναι του έτους 1879 και απεικονίζει τον Χριστό ως Μέγα Αρχιερέα. Από τον πρώτο ναό βρίσκονται επίσης στο σημερινό ναό: οκτώ μικρές εικόνες Αγίων και οκτώ μεγάλες επάνω στο τέμπλο, εικόνα του Ευαγγελισμού της Θεοτόκου του 1912, αγιογραφημένη από τον Αγιορείτη μοναχό Ανανία και εικόνα του Αγ. Χαραλάμπους του 1897, αγιογραφημένη από τον Μιχαήλ Βενέζη. Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ) Εγκυκλοπαίδεια Πάπυρος Λαρούς, εκδ. 1963 (ΠΛ) Οργανισμός εκδόσεων «Ελλάδα», χάρτες (Βαρελάς) Εγκυκλοπαίδεια Δομή, 2002-4 eetaa.gr